Kávovar Braun Sommelier pripravuje kávu automatickou metódou prekvapkávania. Má to mnoho výhod, ktorou je v neposlednom rade aj pohodlie. Hoci prvý domáci elektrický prekvapkávací kávovar sa objavil na trhu až v roku 1954, k rozhodujúcemu objavu došlo už v roku 1908. Celé stáročia sa káva pripravovala varením, ale istá pani Bentzová z Drážďan v Nemecku už bola unavená z horkej príchute kávy spôsobenej nadmerným varením. Preto urobila diery do kovového hrnčeka, vyložila ho školským pijavým papierom svojho syna a na pomletú kávu naliala vriacu vodu. Vymyslela tak kávový filter.
Technológia prekvapkávanej kávy prešla v minulom storočí dlhú cestu. Kávovar Braun Sommelier je napríklad vybavený rýchlovarným systémom, ktorý zabezpečuje rýchlu, rovnomernú a dôkladnú extrakciu arómy z pomletej kávy pri ideálnej teplote varenia.
Teplota a dĺžka varenia sú pre výbornú šálku kávy veľmi dôležité. Výskum ukázal, že najlepšia teplota na prípravu kávy je 90 - 96°C. Správna teplota umožňuje zachovať a vychutnať tú najlepšiu možnú arómu pre získanie maximálnej chuti. Zatiaľ čo mnohé kávovary pripravujú kávu pri príliš nízkej teplote, kávovar Braun Sommelier zabezpečuje pri kontakte s pomletou kávou ideálnu teplotu vody.
Úroveň extrakcie je dôležitá pre maximálnu intenzitu arómy, dĺžka varenia pre dokonale vyváženú chuť. Káva, ktorá sa varí príliš dlho, zhorkne. Kávovar Braun Sommelier je navrhnutý tak, aby poskytoval správnu dĺžku varenia.
Teplota kávy pri konzumácii je okolo 60 - 70°C. Mimochodom, aj tá najlepšia šálka kávy sa pokazí, ak sa bude udržiavať teplá viac ako pol hodiny.